《留题碧落洞》
宋代·连希元

神仙谁道杳难穷，老俗相传住此宫。
山裂旧分三凫洞，羽飞曾驭九天风。
玉为双阙无尘到，云作丹梯有路能。
谁问稚川何处在，俨然金灶列壶中。

作者简介：连希元，字才父（《宋诗纪事补遗》卷一二），建安（今福建建瓯）人。仁宗皇祐元年（一○四九）进士（明嘉靖《建宁府志》卷一五）。哲宗元祐间累官朝奉郎、知循州（清道光《广东通志》卷二○八）。今录诗二首。